כשנתתי לאורי משימה ידעתי שיש על מי לסמוך ושהוא יבצע אותה על הצד הטוב ביותר,

כבר בשבוע הראשון אחרי שחזר מקורס משקי תקיפה אורי היה משגע אותי

מתי יושבים? מתי אני יכול לתרגל? ואני אומר לו:

" אורי אנחנו באיו"ש אין פה תותחנים" אורי לא ויתר והיה יושב שעות במשרד של הקש"א קצינת האש הגדודית לומד ומתרגל ומגיע אלי עם הצעות ורעיונות איך, למרות שאין כאן תותחנים אפשר לתת לו לבצע אימונים בקשר ולהשתפר.

בתקופת המלחמה בכל פעם שהייתי מגיע למכלול הגדודי הייתי מקבל שבחים על " מעילון מעלית" – כך אורי נקרא בקשר,

לרוב במלחמה המ"פ הוא זה שמפעיל את האש אבל אורי היה מקצוען וכל כך שלט בחומר כך שלא היה צורך בי והוא הפעיל אותם קבוע.

מתחביביו של אורי היה לפשוט על המטבח האיתור לאלתר חיבור של הגז ולמצוא אורז ותבלינים ואז היינו מכינים ארוחות שף, שילובים הזויים של אורז ותוספות מהמנקים

כך גם ביום האחרון, באמצע ההתקפה לכיוון ביה"ס, אורי מצא אורז והכנו ארוחה לכל החפ"קים שהגיעו אלינו לסלון.

"איזה הוא גיבור הכובש את יצרו"

לנפשו העדינה של אורי מציאות הקרב לא הייתה פשוטה, לאחר כחודשיים של לחימה בעזה,

אורי שיתף אותי שקשה לו ולא בטוח שהוא יכול להמשיך.

אמרתי לו "אורי, אתה היחיד בפלוגה שיודע לבצע את התפקיד – אני צריך אותך איתי"

ולמרות הקושי האישי אורי הבין את גודל השעה והאחריות שיש לו ולא ויתר והמשיך להלחם

למען המדינה והעם עד הרגע האחרון באותה מרפאה ארורה.

אורי אחי,

אני מתגעגע לשיחות העמוקות שלנו שנמשכו לתוך לילות ארוכים

לסקרנות שלך, לשאלות הרבות ולרצון ללמוד,

לבישולים בעזה ולשעורי המוזיקה שהעברת לי

ולנצח אותך בוויסט.

זכיתי בלוחם מצטיין שנלחם איתי בחפ"ק. לוחם גיבור ששם את טובת הכלל לפני טובתו האישית,

לוחם מקצוען שתמיד לומד ומחכים ולחבר שלא מפחד לשאול שאלות עמוקות וקשות ותמיד אמיתי וכנה.

משפחת בר אור היקרה, בשנה האחרונה הפלוגה הרובאית הופכת למשפחה ואתם מרכיב מרכזי בה, אנחנו שואבים כוח מהעוצמות שלכם ולומדים מדרך החיים שהנחלתם לאורי ועוברת אל כולנו.

נמשיך לתמוך ולחזק אחד את השני וללכת בדרכו המיוחדת של אורי

ללמוד, לחייך, לשמוח ולרקוד, "יהיה זכרו ברוך"

חוג'י